my en my my my my my my my en en my my my my my my my my my en my my my my my my my my en my ru my my my en en ru my ru my br my en en en en en en sv fr de de fr my my my my my my my my my my my my en my my my my my my en my nl en my my my my my en en en en en en es en en en en en my my my my my my my my my en my my my my my my en my my my my my my my my en en en en en en en en en en en en en en en en en en en en en en
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
You are here :
ညှိလိုက်ကြစို့ သူငယ်ချင်း
နည်းပညာသတင်းတိုများ
ဓာတ်ပုံသတင်းများ
Advertisement
ညှိလိုက်ကြစို့ သူငယ်ချင်း
ညှိလိုက်ကြစို့ သူငယ်ချင်း
Written by  Super User
Monday, May 26 2014 23:30
Rate this item
မတူညီတာကို ''ညီ''အောင်လုပ်ဆောင်ခြင်းဟာ ညှိတာလို့ ခေါ်ပါတယ်။ ဘာပဲဖြစ်ဖြစ်ညီသွား တယ်ဆိုရင်ပဲ ပြေလည်ခြင်း တစ်မျိုးကို ရရှိသွားပါတယ်။ ဒီလိုညှိတတ်တဲ့ အလုပ်ဟာ စာရေးသူ တို့နိုင်ငံမှာအရိုး စွဲ နေပါပြီ။ နှစ်ဦးနှ စ်ဖက်ပြေ လည်ကြတဲ့အတွက် ပြဿနာဆို တာလည်းမရှိဘူး။ ဒါပေမဲ့ နိုင်ငံတော်ကတော့ သိပ်ပြီး နစ်နာတယ်။ ဒါကို ပုံဆောင်ပြီး ပြောပြ ချင်တယ်။ အဖြစ် က ဒီလို...ဒီလို...။
မကြာသေးခင်ကပေါ့ နေပြည်တော်မှာ အနေကြာ နေပြီဖြစ်တဲ့ စာရေးသူတို့ ဝန်ထမ်းအိမ်ရာကို ရပ်ဝေးက ကြွလာတဲ့ ဆရာရင်း ဦးပဥ္ဇင်းတစ်ပါးက တွေ့လိုပါတယ် တဲ့။ ဒါနဲ့ ကားငှားပြီး ဆွမ်းစား သွားပင့် တယ်။ ဦးပဥ္ဇင်း သီတင်းသုံးတဲ့ ဘုန်းကြီးကျောင်းရောက် ခါနီးလမ်းအ ကွေ့မှာ ပြဿ     နာကစတော့တယ်။ အရှိန်သတ်ပြီး အကွေ့မှာတော့ ကားစက်ရပ်သွားပါလေရော...။
ဒီမှာတင် ဘောလုံးပွဲက ဒိုင်လူကြီးရဲ့ ဝီစီသံထက် အဆ မတန်မြန်တဲ့အသံ သုံးလေးသံ ဆင့်ကဲဆင့်ကဲကြားလိုက် ရပြီး မိုးပေါ်မှ ကျလာသလို ယာဉ်ထိန်းရဲဒုတပ်ကြပ်တစ် ယောက်ရောက် လာပါ တယ်။ တာဝန်ကျေပွန်သူပီပီ မျက် နှာကြောကို တင်းထားပါ တယ်။ ဦးစွာယာဉ်မောင်းလိုင်စင် ကိုတောင်းပြီး ဖြတ်ပိုင်းပြေစာကို ဖွင့်တယ်။ ယာဉ်မောင်း က ဘာအပြစ်ရှိလို့ ဖမ်းသလဲ ဆိုတော့ လမ်းအကွေ့မှာ ရပ်လို့တဲ့။ ဒီလိုရပ်လိုက်တဲ့အတွက် လမ်းကြောင်းပေါ်က ကားတွေအတွက် အန္တရာယ်ရှိလို့တဲ့။ ပြောရင်း ကားလမ်း ပေါ်မှာ ကားတစ်စီးမှမရှိတဲ့ မြင်ကွင်းကို လက် ညှိုး  ထိုးပြ ပြီးပြောတယ်။ ပြီးမှ ''ဒဏ်ငွေ'' ငါးသောင်းဆောင်ရမယ်။ ရွာကောက်မှာဆောင်ပြီး တရားရုံးသွားလိုက်ပါတဲ့။
ရွာကောက်တဲ့၊ တရားရုံးတဲ့၊ ရွာကောက်ကို တစ် ရက်သွားရမယ်။ တရားရုံးကို တစ်ရက်သွားရမယ်။ တရားရုံးဆိုတာလဲ ဒီလိုအမှုငယ်မျိုးကို အမှုတွေ အား လုံးစစ်ဆေးပြီးမှ စစ်ဆေးတယ်။ ယာဉ်မောင်း က ဒီလို ငေးငေးငိုင်ငိုင်တွေးတောနေစဉ်မှာပဲ ယာဉ်ထိန်းရဲက ဖြတ်ပိုင်းကို ဖြတ်မယ်တကဲကဲ လုပ်ပြန်တယ်။ တကယ် တော့မဖြတ်သေးပါဘူး။ ဖြတ်ပိုင်းစာမျက်နှာနဲ့ ဝေးဝေး ရှိနေ တဲ့ ဘောလ်ပင်ဟာ မင်တောင်ထွက်မယ်မထင်ပါ ဘူး။
ဒီအချိန်မှာ တတ်သိပညာမနေသာတဲ့ စာရေးသူ ကားပေါ်ကဆင်းပြီး လေပြေထိုး မိတ်ဆက်ပါတယ်။ ဟိုတုန်းကလို အရှိန် အဝါလေး များ ရလိုရငြားပြောကြည့် ပါတယ်။ ဒါပေမဲ့ မရှိမယ့် ရှိမယ့် အရှိန်ဝါလေးဟာလည်း လေထဲမှာ အငွေ့ပြန်သွားပါတယ်။ ယာဉ်ထိန်းရဲကတော့ တင်းထားတဲ့ သံပတ်ကို တစ်ရစ်မျှမလျှော့၊ မရဘူး။ ညွှန်မှူးလည်း မရဘူး။ ညွှန် ချုပ် လည်း မရဘူး။ ဗိုလ်ကြီး လည်း မရဘူး။ ဗိုလ်ချုပ်လည်း မရဘူး။ အားလုံးဖမ်းတယ် ဆိုသည်ပဲ။ လေးစားပါတယ်ရဲဘော်။ တာဝန်ကျေပါ တယ် ရဲဘော်၊ ပြည်သူ့ရဲ ပီသပါတယ် ရဲဘော်...။
ဒီတော့ စာရေးသူတို့ မနေနိုင်မထိုင်နိုင်လက်မှိုင် ချရချေပြီ။ လင်းတအိုကြီးများ မှိုင်သလို မှိုင်သွားတယ်။ ဘောလ်ပင်ပျောက်နေတဲ့ ယာဉ်ထိန်းရဲကလည်း ပါးစပ်က ရေးမယ်တကဲကဲ။ မထူးတော့ ပြီမို့ စာရေးသူက ပဲ မရဲတ ရဲ အရဲစွန့်ပြီး ဥပဒေကို စတင်ချိုးဖောက်လိုက်ပါတယ်။
''ဒါဆို ညှိကြမယ်ကွာ''
''ဘယ်လို ညှိချင်တာလဲ''
''ဘယ်လို ညှိချင်တာထက် ဘယ်မှာညှိရမလဲဆိုတာ သာ ပြောပါဆရာ''
''ဒါဆို..ဟိုသစ်ပင်အောက်မှာ အရာရှိတွေရှိတယ်''
ယာဉ်မောင်းဟာ ယာဉ်ထိန်းရဲညွှန်ပြတဲ့ သစ်ပင် အောက်ကို ငိုက်စိုက်ငိုက်စိုက်နဲ့ ထွက်သွားပါတယ်။ ခ ဏအကြာ မှာ ပြန်ရောက် လာပြီး ''ညှိ''လိုက်ပြီလို့ပြော တယ်။ စာရေးသူက ဘယ် လောက် နဲ့ ညှိလိုက်သလဲဆို တော့ တစ်သောင်းခွဲနဲ့တဲ့။
ဒီလို အခွင့် အရေးမျိုးကို ရလိုက်တဲ့ယာဉ်မောင်းခမျာ သိန်း ၁၅ဝဝပေါက်လိုက်သလို၊ ၁၅ဝဝတန် တယ်လီဖုန်း မဲပေါက်တဲ့ မျက်နှာမျိုးဖြစ်လာတယ်။ အင်မတန်မှပဲ ပျော် လာပါတယ်။
''တော်သေးတယ် အာစရိရယ် အချိန်ကုန်၊ ငွေကုန် သက်သာသွားလို့''
ဟုတ်ပါတယ်။ နှစ်ရက် ဆိုတဲ့အချိန်တွေမှာ ငွေရှာ နိုင်တဲ့ အခွင့်အရေးဟာ နည်းမှမနည်းဘဲ။ ဒ့ါအပြင် ငွေ တန်ဖိုးအားဖြင့် သုံးသောင်းငါးထောင် လတ်တလောသက် သာသွားတယ်။ သုံးသောင်း ငါးထောင်ဆိုတဲ့ငွေဟာ မိ သားစုအတွက် တစ်ပတ်စာဟင်းဖိုးလည်း ဖြစ်နိုင်တယ်။ နှစ်ပတ်စာဆိုလည်း ဖြစ်တယ်။
စာရေးသူတို့ကားစက်နှိုးပြီးထွက်တော့ ယာဉ်ထိန်း ရဲကို ကျေးဇူးရှင်ကြီးပမာပြုံးပြပြီး လက်ယမ်းနှုတ်ဆက် ခဲ့သေးတယ်။ ကျေးဇူးတင်ပါတယ်ရဲဘော်..။
နိဂုံးချုပ်သော်.. လစာနိမ့်နိုင်ငံ့ဝန်ထမ်းတစ်ဦးကို တစ်လစာပေးနိုင်သည့် ငွေးငါးသောင်းဟာ ပြည်သူ့ ဘဏ္ဍာဝင်ပေါက်နဲ့ လွဲချော်သွားပါတယ်။ ဒီပြစ်ဒဏ်ဟာ ယာဉ်စည်းကမ်းဖောက်ဖျက်မှုကို တားဆီး ဟန့်တားရန် ရည်မှန်းချက်ကောင်းပေမယ့် ယာဉ် ထိန်းအတွက် စားချက်ပေးပြီး၊ ကျူးလွန်သူနဲ့ ထိန်းသိမ်း သူတို့ကို ညှိခိုင်းတဲ့သဘောမျိုး၊ သွေးဆောင်တဲ့သဘော မျိုးဖြစ်ပါတယ်။ တစ် နည်း အားဖြင့် ''ဟ'' ပေးထားတဲ့ ဥပ ဒေဖြစ်ပါတယ်။
ဒီလိုဆိုတော့လည်း အကောင်းဆုံးနည်းလမ်းက တော့ ''ညှိ''လိုက်ကြစို့သူငယ်ချင်း အဖြစ်နဲ့သာ သံသရာ လည်ခြစားနေဦးမည်သာဖြစ်ပါတယ်ခင်ဗျား...။
ချမ်းမြအောင်
Read 3166 times
Published in သရော်စာ
Latest from Super User
မြို့ပတ်ရထားစီး ပြည်ပခရီးသည် ထက်ဝက်ခန့် တက်လာ
မွန်ပြည်နယ်အတွင်း မိုးစပါးစိုက်ပျိုးစရိတ်ထုတ်ချေးငွေများ အပြည့်အဝပြန်လည်ရရှိမည်ဟုဆို
ဝမ်ပေါင်ကုမ္ပဏီမှ ကြေးနီသယ်ကားများကို လက်ပံတောင်းတောင်ဒေသခံများ ပိတ်ဆို့တားဆီး ဆန္ဒပြတောင်းဆို
ကလေးလုပ်သား ခြောက်သိန်းခန့် အန္တရာယ်ရှိ လုပ်ငန်းခွင်များတွင် အဆိုးရွားဆုံးပုံစံဖြင့် ခိုင်းစေခံနေရဟု ILO ဆို
ရန်ကုန်မြို့ပတ်ရထားများ မြန်နှုန်းမြှင့်မောင်းနှင်နိုင်ရန် ခရီးသည်နည်းပါးသောဘူတာအချို့ကို ဖျက်သိမ်းမည်
back to top
Job opportunity
no frame support
Job in Myanmar
Stay connected
RSS Vimeo Twitter Facebook Moby Picture
မျက်မှောက်ရေးရာ
အယ်ဒီတာ့အာဘော်
လူမျိုးစုရေးရာ
အထူးသတင်းပေးပို့ချက်
Advertisement
နိုင်ငံတကာသတင်းများ
နိုင်ငံတကာအထူးဆောင်းပါး
အထူးကဏ္ဍအစီအစဉ်
မှတ်တမ်းများ
ဖျော်ဖြေရေး
နယ်သတင်းများ
မန္တလေးသတင်းများ
မှုခင်းသတင်းများ
လွှတ်တော် ကိုယ်စားလှယ်လောင်းများ မိတ်ဆက် ကဏ္ဍ
Copyright 2014 © Democracy Today Daily Newspaper | Myanmar News Network Co.,Ltd. All rights reserved.
Creation of OrientWebs!
Myanmar News Network
Login or Register
Remember Me
fb iconLog in with Facebook